Hän rakastaa intiimejä tiloja. Siellä hän kokeilee uusia juttujaan.
Le Jean on nero. Hän nostaa heidät huipentumaan.
Hän pidättelee heitä huippukohdassa mahdollisimman kauan.
He kaikki palvovat häntä.
Mahtavaa. -Siunausta, kulta.
Mutta ei se ollut tiukka! Tiputin biittejä koko ajan.
Se oli mahtavaa. Kaikki näkivät sen.
Sinähän ostit kaikki klubit? -Gary Harbinger.
Gary omistaa Shimmers-ketjun.
Muistatko Kenny Sumnerin? Hän hoitaa lakiasiat.
Lapsenlapseni ovat fanejasi. He lataavat kaikki levysi.
Miten olisi drinkit? -Hyvä idea. Darryl!
Tuo heille Jägermeisterit. Teemme tänään historiaa.
Auto vie sinut helikopterialustalle. -Tämä pitää hoitaa nopeasti.
Oletko menossa jonnekin? -Olenko menossa...
Onko hän tosissaan?
Le Jean esiintyy Ibizalla joka tiistai. Legendaarinen ilta.
Kaikkihan sen tietävät.
Haluatko liittää nimeni klubeihisi, etkä tiedä Pacha-setistäni?
Marcus hoitaa esitykset... -Näetkö?
Näetkö?
Väitätkö, että minä esitän?
Olenko joku liikkuva diskopossu, jonka voi varata häihin?
Rauhallisesti, iso kaveri.
Tiedätkö, kuka olen? -Totta kai, Gary.
Hän suojelee imagoaan.
Kyse on uskottavuudesta. -Niin. Kyse on myös mystiikasta.
Näitkö nuo ihmiset tuolla? Näitkö heidät?
He eivät tule keikoilleni kuuntelemaan musiikkia.
Se on pyhiinvaellusmatka. Koska minulla on uskottavuutta -
nuo ihmiset ovat opetuslapsiani. He palvovat Le Jeania.
Se myy.
Ymmärrätkö minua?
Ymmärrän.
Olen kouluttanut sinua tarpeeksi. Rauhaa ja rakkautta. Mennään asiaan.
Satatuhatta 50 punnan seteleinä, kuten pyysit.
Se on punainen. Se on minun värini.
Herrat. Nauttikaa juomista.
Nauttikaa seurasta. Nähdään.
Olisi pitänyt jäädä. -Liittyykö se tyttöihin?
Jonkun pitäisi saattaa heidät kotiin.
Poika on täynnä sydäntä. -Kiitos. Me tarjoamme.
Oletko Fisk? -Ei, olen pääsiäispupu.
Onko sinulla minulle jotain? Työnantajani suosisi henkilöä -
joka ajaisi tämän kaverin konkurssiin.
Pystytkö siihen? -Se ei ole helppoa.
5 000 on käsiraha. 15 000 lisää, kun se on tehty.
No niin, kuunnelkaa. Michael Stone eli Mickey Bricks.
Stone ja hänen tiiminsä ovat kiusanneet petosyksikköä vuosia.
Seuraava keikka on meidän alueellamme. En hyväksy sitä.
Entä petosyksikkö? -Puhun heille, kun porukka on pidätetty.
Haluan ympärivuorokautisen valvonnan. Albert Stroller on huijannut vuosia.
Hänellä riittää yhteyksiä.
Ash Morgan. Korjaaja. Hän taitaa kaikki temput.
Mutta aloitamme heistä. Sean ja Emma Kennedy.
Tulokkaat. Stroller löysi heidät kadulta ja otti mukaan porukkaan.
Hän ja Stone kouluttavat heitä oman imagonsa mukaan.
Nämä kaksi ovat Stonen heikkous. Heidän avullaan pääsemme sisäpiiriin.
Siten nappaamme hänet.
Tutustukaa heihin ja heidän toimintaansa.
Näytetään kolmannelle kerrokselle. -Kuulitte, mitä hän sanoi.
Rouva, en huomannut teitä. -Kuka antoi jutun sinulle?
Tehtäväni on ottaa kiinni rikollisia.
En tiennyt, että tarvitsen luvan ennen kuin aloitan tutkinnan.
Tietääkö petosyksikkö, että jahtaat Stonea?
Kuulin uudesta keikasta. En tiedä vielä, onko kyse petoksesta.
Älä leiki kanssani, komisario.
Olen vanhanaikainen poliisi. Etsin pahikset ja pidätän heidät.
Joidenkin on liattava kätensä. -Niinkö aiot johtaa tutkintaa?
Jos on pakko.
En halua, että tämä osasto saa huonoa mainetta.
Kaikki tehdään sääntöjen mukaan.
Joudut pulaan, jos saan tietää, että olet oikonut mutkia.
Kyllä, rouva. -Tarkoitan sitä, komisario.
Hänet on saatava kiinni rahat kädessään.
Jos siitä jää epäilys, nolaat meidät kaikki.
Otan hänet kiinni. Takaan sen.
Uusi kohteemme on Linda Runcorn.
Hän on ravintola- ja hotellioppaan toimitusjohtaja.
Sivustolla on paljon lukijoita.
Erinomaisuus ei kuitenkaan ole paras tapa taata hyvä arvostelu.
Isommat ketjut pääsevät vähällä, mutta pienten liikkeiden -
on autettava häntä, tai hän ajaa heidät konkurssiin.
Tarkoittaako auttaminen käteistä? -Juuri niin.
Pienemmät hotellit ja ravintolat elävät maineella.
Hän käyttää pelkoa.
Kun hän saa otteen, hän imee sinut kuiviin.
Luonteenpiirteitä? -Kiusaaja.
Hän mielistelee isoja ketjuja ja kiusaa pienempiä.
Inhottavaa. -Miten pääsemme sisään?
Hänen äitinsä perhe, Toppingit.
Heillä oli maata ja vanha aatelinen suku.
Mutta isoäiti Helen Topping jäi rahatta, kun hän nai rakentajan.
Perhe piti häntä alempiarvoisena.
Mutta Linda käyttää yhä rannekorua, jonka hän sai isoäidiltään.
Siinä on Toppingin suvun vaakuna. -Mikä peli tämä on? Perintöhuijaus?
Niin. Käytämme sukulaista, josta Linda ei ole kuullutkaan.
Täti, joka kuoli ilman testamenttia.
Häneltä jäi kuolinpesä, ja Linda oli ainoa perijä.
Se sattuu olemaan pienen omaisuuden arvoinen.
Aivan.
Olen täällä. Soitan, kun olen valmis.
Neiti Runcorn? -Niin.
Hei. Olen Holly Patterson, Greyshot-sukututkijat.
Kirjeesi yllätti minut. Miten löysit minut?
Äänestysrekisteri. -Pyysinkö vettä?
Laske se nyt vain alas. Kutsumme, kun tarvitsemme jotain.
He hössöttävät ympärilläsi, mutta heti kun haluat tilata jotain -
heitä ei näy missään. -Aivan.
Mitä nämä jännittävät uutiset ovat?
Muutaman kuukauden välein julkaistaan lista tiloista -
joita ei ole testamentattu.
Ihmisiä, jotka kuolivat testamenttia jättämättä.
Olet yksi perijänmetsästäjistä. -Pidämme jälkeläisten tutkijoista.
Sama asia. Kuin ambulanssin jahtaajat.
Mitä oikein löysit isäni puolelta? Heillä ei ollut rahaa.
Onko se tinakylpyamme? -Itse asiassa hän on äitisi puolelta.
Äitini puoleltako? -Toppingit.
Tässä on isotätisi Irene. Irene Topping.
Anteeksi. Minun on tarkistettava tämä.
Hän on sukua minulle.
Hän on isoäidin sisko äitisi puolelta.
Isotätisi kuoli.
Hänellä ei ollut lapsia eikä testamenttia.
Hänen omaisuutensa siirtyy seuraavalle, eli sinulle.
Minulleko? -Siltä näyttää.
Minun on turha innostua.
En ikinä uskonut huhuihin äitini aristokraattiperheestä.
Vanha haahka jätti minulle rähjäisen nojatuolin ja kissoja.
Hän jätti sinulle koruja ja omaisuutta.
Niiden arvo on noin 4,7 miljoonaa puntaa.
Tietääksemme sinä olet ainoa perijä.
Se on eri asia.
Olen tietysti järkyttynyt isotäti Irenen takia.
Sanoitko 4,7 miljoonaa? -Kyllä.
OMG. -Oli mukava tavata.
Kuulette meistä pian. Hei hei.
No?
Roskaa tädistä, joka jätti hänelle omaisuuden.
Jatka samaan malliin.
Katherine Farmer. Emme ole nähneet aikoihin.
Varasteletko yhä? -En tiedä, mistä puhut.
Niinkö? -Kerrotko, mitä teen täällä?
Tunnetko tätä miestä?
Ei näytä tutulta. -Sean Kennedy.
En ole nähnyt häntä ennen. -Niinkö?
Virkistän muistiasi. Löysimme tämän tavaroidesi joukosta.
Tuo ei ole minun. -Huumeiden jakelua.
Et voi lavastaa minua noin. -Enkö?
Haluan asianajajan. -Tämä ei ole ensimmäinen rikoksesi.
Saat tästä kunnon tuomion. Katso kuvaa uudestaan.
Sean Kennedy. -Hyvä on.
Olen saattanut nähdä hänet. -Siihen liittyy muutakin.
Liikuitte ennen yhdessä. -Olimme lapsia. En näe häntä enää.
Mitä tapahtui? Estikö sisko sen? Eikö hän halunnut sinua veljensä lähelle?
Ei se niin mennyt. -Ihan sama.
Sinun ja Seanin on aika tutustua. -Miksi?
Menen kalaan, ja sinä olet syöttini. -Näytänkö madolta?
Soluttaudut hänen jengiinsä. -Ei! En ole vasikka.
Sait näköjään pienen tytön.
Onko hän nyt kaksivuotias? Se olisi harmi.
Äiti vankilassa, lapsi huostassa. -Älä sotke häntä tähän.
Hän on teini, kun vapaudut. Hän ei edes tuntisi sinua.
Et voi tehdä tätä. -Olen poliisi. Voin tehdä, mitä haluan.
Tee niin kuin sanon. Muuten kakarasi päätyy sijaiskotiin.
Onko tämä sukuvaakuna? -Kyllä. Tarvitsemme samanlaisen.
Huomiseksi.
Onnistuuko se? -Se ei ole helppoa.
Kiven muodon ja kirkkauden on näytettävä oikealta.
Outoa. -Onko jokin vialla?
Ei lainkaan, mutta kopio ei ole hyvä idea.
Miksi?
Jos tämä on sitä, mitä luulen, kopio ei kestä tarkastelua.
Se näyttää hyvältä, mutta jos hän vien sen vahvistettavaksi...
Mitä?
Mitä nyt, Bob?
Tyynyleikattu, 20 karaatin sininen kivi.
Ellen erehdy -
tämä on 150 vuotta vanhaa Kashmirin safiiria.
Kuulostaa kalliilta. -Vaikea sanoa kuvasta.
Jos tämä on aito, se voi maksaa 20 000 - 30 000.
Se ei kestä tarkastelua, mutta saat kopion huomiseen mennessä.
Kiitos.
Hitto vie! Varo vähän.
Läikytit juomani! Varo pukua.
Onko se hieno? -Näpit irti vaatteistani.
Mene takaisin asuntovaunuusi. Tuo toinen pullo.
Hän varasti lompakkoni! Pysäyttäkää tyttö!
Mitä? En ole tehnyt mitään.
Mitä täällä tapahtuu? Lontoon poliisi. Mikä hätänä?
Äijä ahdistelee minua. -En koskisi sinuun edes katuporalla.
Rauhoittukaa. Kertokaa, mitä tapahtui.
Tämä pimu varasti lompakkoni. -Kerjäätkö kuonoosi?
Haluan, että hän tyhjentää taskunsa.
Haluan, että rauhoitut. En varoita toista kertaa.
Tee kuten hän sanoo. Tyhjennä taskusi.
Se ei ole siellä. -Onko se varmasti kateissa?
Kyllä. Pidän sitä takkini sisällä. -Tarkista muut taskut.
En ymmärrä, miksi.
Taidat olla anteeksipyynnön velkaa. -Pyydä anteeksi.
Herra.
Olen todella pahoillani. -Haista home, hyypiö.
En uskonut näkeväni sinua enää. -Miksi?
Olet nyt uudessa hienossa ryhmässä. Minä pöllin yhä kelloja.
En ole muuttunut. En koskaan unohda, mitä teit hyväkseni.
En ole vasikka. -Tiedän. Olin huolissani sinusta.
Ei se niin kamalaa ollut. Sain ruokaa ja katon pääni päälle.
Hyvä, että olit huolissasi. Olet pärjännyt hyvin.
Tiedäthän sinä.
Minulla on nyt pieni tyttö. -Mitä?
Hän täyttää kolme ensi kuussa. -En voi uskoa, että olet äiti.
Lapsen isää ei ole näkynyt kahteen vuoteen.
Ikävä kuulla. -Älä.
Kuten sanoin, hän on turha tyyppi.
Sean, nyt kun sinulla menee hyvin, tarvitsen apua.
Voin kai tehdä jotain hienolle ryhmällesi.
Voin siivota tai keittää teetä. Seistä lähellä nättinä.
Ei se ole... -Pyydän äitiä vahtimaan Laurelia.
Totuus on, että olen rahaton.
En kaipaa hyväntekeväisyyttäsi. Tunnet minut.
Haluan tehdä töitä sen eteen.
Ash lähetti nämä painosta.
Väärennetyt paperit 12 hehtaarin tontista Northumberlandissa.
Asiakirjoista näkee, että velat kuuluvat kuolinpesälle.
Mahtavaa. -Hei. Jos voisimme...
Sean, mitä hittoa? -Toit seuraa.
Olen Kat. Pidän asunnostanne.
Saitteko tämän huijaamalla?
Miten menee, Ems? Pitkästä aikaa.
Kat! -Oletpa sinä pynttäytynyt.
Hän on vanha ystävä. Sanoin, että hän voi auttaa.
Hän vietti aikaa minun ja Emman kanssa.
Hän tarvitsee apua. Yksi keikka. Maksan osuudestani.
Oletko tosissasi? Tämä ei ole henkilökohtaista.
Menen takuuseen hänestä. Hän piti minut poissa vankilasta.
Siitä on kauan, Sean. -Niinhän minä sanoin.
Sillä ei ole väliä. Olin 15-vuotias.
Hän olisi voinut lyhentää tuomiotaan vasikoimalla. Hän ei tehnyt niin.
Teidän pitäisi kunnioittaa sitä.
Kuinka montaa vanhaa ystävääsi olemme auttaneet?
Poika puhuu asiaa.
Emma. -Hän on katastrofi.
Mutta hän on hyvä tyyppi.
Selvä. Otamme hänet mukaan huijaukseen.
Hän taisi päästä sisään. -Hyvä on. Jatka samaan malliin.
Selvä. Huomenna Emma kertoo Lindalle uutiset -
kuolinpesän veloista.
Ennen kuin hän alkaa kysellä, näytä rannekoru.
Se voi olla ongelma. -Ongelma?
Bobin mukaan safiiri on harvinainen Kashmirin safiiri.
Sitä on vaikea väärentää.
Jos hän vie sen vahvistettavaksi... -He huomaavat sen.
Tehdäänkö vaihto?
Vaihtaisimmeko Lindan rannekorun Bobin kopioon?
Niin. -Hän vahvistaa oman rannekorunsa.
Entä jos hän vertaa niitä? -Kopio näyttää samalta.
Vain asiantuntija huomaa ongelman.
Se on silti vaikea toimenpide. -Ei Katille.
Hän voisi helposti vaihtaa väärennetyn rannekorun aitoon.
Oikeasti, siinä on järkeä. Siihen hän on erikoistunut.
Hän pystyi vaihtoon kädet sidottuina. -Sitähän minä teen.
Kat voi olla Emman assistentti, ja Emma harhauttaa Lindaa.
Siinä on järkeä.
Ihana aamu. -Niin oli.
Ja mietin, että tämä on kauniin ystävyyden alku.
Mieti uudestaan. -Mitä sinulla on minulle?
He huijaavat jotain naista. -Linda Runcornia. Kerro jotain uutta.
Heillä on väärennetty rannekoru, mutta siinä on ongelma.
He uskovat, että safiiri on Kashmirista.
Siitä voi saada pari puntaa. Ehkä enemmän.
He pelkäävät, että Linda vie sen arvioitavaksi. -Niin.
Autan Emmaa vaihdossa. Vaihdan oikean väärennökseen.
Runcorn saa arvion ja uskoo kaiken olevan kunnossa.
Tee niin kuin he haluavat. Raportoi minulle.
Sujauta tämä Emma Kennedyn salkkuun.
Eikä. Kaikki on mennyt hyvin. En tee sitä.
Ei sitten, jos sinua ei huvita. -Tein, mitä pyysit.
Mutta tämä ei ole vielä ohi. Jos soitan sosiaalihuoltoon -
ja kerron pidätyksestäsi, he hakevat lapsesi tunnin sisällä.
Haluatko päästä eroon minusta? Tee, mitä käsken.
Tämän jälkeen sinun ei tarvitse nähdä minua enää koskaan.
Tässä ovat kuolinpesän paperit, ja tässä on kuva talosta.
Kiva kämppä. -Niin. Kiitos, neiti Hunter.
Kerron pienestä ongelmasta ennen kuin jatkamme.
Kuten talosta näkyy, se on pari vuosisataa vanha.
Muutama vuosi sitten se alkoi vajota. -Inhottavaa. Mummillani kävi niin.
Niin. Isotätisi Irene palkkasi rakentajia.
He väittävät, ettei heille ole maksettu kaikkea.
Saisinko vettä?
Lasi vettä.
Tuntuu kuin kurkussani olisi mäyräperhe.
Paljonko olen velkaa? -Anteeksi?
Paljonko olen velkaa rakentajille? -Niin.
100 000. -100 000 vajoamisesta.
Talo on valtava. -Ja hyvin vanha.
Rakentajat uhkaavat syytteellä. Velka on maksettava ennen siirtoa.
Miksi? -Anteeksi?
Miksi aiemmin? Eikö kiinteistö voi ottaa velkoja kontolleen?
Kyllä kai, mutta aika on kortilla.
Rakentajat uhkaavat pesänselvityksellä velkojen vuoksi.
Se olisi todella monimutkaista.
Oikeuskulut kolminkertaistavat velkasi.
Voi olla, ettet näe perintöäsi viiteen vuoteen.
Vai niin. Onko se varmasti tätini? -Anteeksi, olenko varma?
Ei kai tämä ole väärinkäsitys? -Ei, jos olen tehnyt työni hyvin.
Minulla ei muistaakseni ollut isotäti Ireneä.
En halua maksaa ja saada selville, että maksan muiden velkoja.
Ei, olen melko varma, että se on tätisi.
Yksi hänen jättämistään esineistä oli safiirikoru.
Samanlainen kuin sinulla nyt. -Rannekoru? Onko se sinulla?
On. -Näytä.
Voisitko...
Se on jossain täällä.
Voi luoja. Olen pahoillani. -Ei se mitään.
Teen aina näin. Äitini mukaan olen todella onnettomuusaltis.
Ei se mitään. Pärjään kyllä.
Neiti Hunter, antaisitko rannekorun neiti Runcornille nyt?
Ainakin se näyttää aidolta. -Siinä on vaakunakin.
Minun täytyy vahvistaa sen aitous.
Mutta jos kaikki on kunnossa -
allekirjoitan paperit ja maksan velat.
Hienoa. Et kadu sitä.
Kuinka kiire meillä on?
Auttaisi, jos maksaisit velat käteisellä.
Käteisellä? En ole varma. -He ovat rakentajia.
Jos se rasvaa rattaita, olkoon niin.
Hienoa.
Hyvää työtä. -Kiitos.
Voi luoja. Juokse. -Kat.
Voinko auttaa?
Hei.
Laita hänet autoon.
Tuo ei ole minun.
Voin kävellä sinne itse. Ei.
En tiedä, mitä tapahtui.
Emma ei edes käytä huumeita.
Ne eivät olleet minun, jos sitä kysyt.
Tein, mitä pyysit. Kun menimme ulos...
Kat on oikeassa. Jotain muuta on meneillään.
Poliisit laittoivat kamat Emmalle. -Olen pahoillani, Sean.
Hän on Barber Streetin asemalla. Rikoskomisario Fisk pidätti hänet.
Sid Fisk? -Tunnetko hänet?
Hän on kiero kyttä. Näin hän toimii. Hän lavastaa ihmisiä.
Mitä Fisk haluaa Emmasta?
Kyse ei voi olla vain Emmasta. Kyse on meistä kaikista.
Anteeksi. Roger Wyles, vanhempi osakas.
Edustan Emma Kennedyä.
Jos en pääse tapaamaan asiakastani, teemme valituksen IPCC:lle.
Veisitkö tämän herran selliin neljä? -Kiitos.
Neiti Kennedy. Roger Wyles, asianajajasi. -Tietenkin.
En tiedä, mitä tapahtui.
Siinä ei ole järkeä. -Keksimme jotain.
Miten Sean voi?
Hyvin. Hän haluaa ajaa kaivinkoneella rakennukseen.
Hyvä suunnitelma. -Se vaatii hienosäätöä.
Autan sinut pois täältä. Keksin jotain.
Ei jatketa Lindan huijaamista. Keksimme jotain. -Ei.
Emma. -Älkää tehkö niin.
Olemme liian pitkällä. Kun rannekorun aitous vahvistetaan...
Ei. Lopeta. Mieti hetki. Katso, mitä tapahtui.
Niin. Tuntuisi pahemmalta, jos kaikki olisi ollut turhaa.
Vaihto on tehty.
Nyt pitää enää periä velka. Olisi hullua perääntyä.
Minä pärjään.
Selvä, jos olet varma.
Hän oli rohkea tullessaan tänne.
Pidätänkö hänet? -Asianajajan esittämisestä? Ei.
Teen tarjouksen, josta hän ei voi kieltäytyä.
Tytöstäkö? -Alat oppia.
Luulin, että halusit laittaa Bricksin linnaan.
Hän joutuu linnaan, mutta hän on fiksu.
Siksi häntä ei ole napattu aiemmin.
En pärjää hänen pelissään, joten pelaan omaani.
Yksinkertaista. Ei ulospääsyä. Kun hän hyväksyy tarjoukseni -
pidätän hänet poliisin lahjontayrityksestä.
Aika loppui.
Hei, Michael. Haluatko kahvia?
Tämä tekee minut hulluksi. -Emma on kova luu.
Hän selviää kyllä. -Ei. Meidän on tehtävä jotain.
Vapautammeko hänet asemalta? -Se ei olisi vaikein juttumme.
Kuunnellaan ensin, mitä Michael sanoo.
Älä mieti sitä ennen kuin kuulemme hänestä.
Emma Kennedyllä oli kokaiinia viiden tonnin edestä.
Häntä odottaa syyte jakelusta ja kova tuomio.
Hassua, miten tiedät tarkan arvon. Maksoitko sen itse?
Mitä oikein väität, Michael? -Minä kunnioitan poliisia. Todella.
Heidän työnsä on napata minut. Jos jään kiinni, en kanna kaunaa.
Mutta korruptoitunut poliisi?
Joku, jota ei kiinnosta rikollisten pidättäminen.
Se on alhaisinta, mitä voi olla.
Älä puhu varkaiden kunniasta. En välitä siitä, mitä ajattelet minusta.
Mistä sitten välität?
He sanoivat, että olet fiksu poika. -Selitä se minulle.
50 000. Tyttö vapautuu.
50 000. -Käteisenä.
Sen ei pitäisi olla liikaa mahtavalle Mickey Bricksille.
Miten voin luottaa sinuun? -Et voikaan.
Mutta sinulla ei taida olla vaihtoehtoja.
Aina voi valita. Isoäitini sanoi aina:
"Älä tee sopimuksia typerysten tai korruptoituneiden kyttien kanssa."
Teet ison virheen, Stone.
Miten hän voi?
Hän on vähän järkyttynyt, mutta pärjää.
Onko hän vihainen minulle? -Vain itselleen.
Mennään auttamaan häntä. -Mietin sitä juuri.
Et mieti tarpeeksi. Anteeksi. Haluan tehdä jotain.
Fisk haluaa, ettemme keskity. Siksi hän lavasti Emman.
Meidän on keskityttävä tehtäväämme.
Jatketaanko huijausta? -Pohjatyöt on tehty.
Voimme tarvita rahaa Emmaa varten.
Hän on oikeassa.
Meidän on oltava erittäin valppaana. Suojaamme selustamme kaikin tavoin.
Jos Linda on mukana, voimme sopia ajan ja paikan rahanvaihtoon.
Emma haluaa niin. -Sanoiko hän niin?
Kyllä. Linda on hänen otteessaan.
Onko asia sovittu? -Kyllä, sovittu.
Joo.
Sean.
Hyvä on.
Linda Runcorn?
Olen Sheldon Greyshot, Greyshot-sukututkijat.
Neiti Patterson on sairastunut. Hoidan tapaustanne tästä lähtien.
Tarvitsemme allekirjoituksenne mahdollisimman pian.
Vapautatko Emman? -Mitä se sinulle kuuluu?
Olemme ystäviä. -Särjet sydämeni.
Kerrotko tietosi vai jaatko sellin hänen kanssaan?
He järjestivät tapaamisen. -Missä se on?
En tiedä. He eivät kerro. Emman pidätys säikäytti heidät.
Entä Linda Runcorn? Hän varmasti tietää.
Mutta hän ei kerro minulle.
Ei niin.
Komisario Fisk. Tässä on ylikonstaapeli Loach.
Voimmeko tulla sisään?
Huijareita?
Kertoivatko he mahdollisista veloista tätisi tilaan liittyen?
Kyllä. 100 000 vajoamisen vuoksi.
Aioin antaa sen heille. Käteisenä.
Ei voi olla totta.
Eikö kuolinpesää ole? -Ei, eikä kuollutta sukulaista.
Ei mitään. -Se rannekoru, jonka sait.
Mitä siitä? -Meidän on otettava se mukaamme.
Se on todiste.
Puhuin heille eilen.
He sanoivat hakevansa minut myöhemmin tänään.
Antoivatko he osoitteen? -Ei tullut mieleen kysyä.
Mihin aikaan sinut haetaan? -Kahdelta.
Haluamme, että tapaat heidät. -Anteeksi?
Allekirjoita paperit ja anna rahat Michael Stonelle.
Oletko hullu? -Hänet on napattava rahojen kanssa.
Minun rahojeni? Oletko seonnut? -Mukanamme on ryhmä poliiseja.
Olemme tukenasi. Riskiä ei ole.
Ei riskiä sinulle. Rahat eivät ole sinun.
Et edes tiedä, minne he vievät minut. -En. Takaan...
Takaan, että 100 000 puntaa palaa pankkiini.
Autan mielelläni nappaamaan heidät, mutta en riskeeraa säästöjäni.
Sinulla ei ole oikeutta pyytää sitä.
Kaksi minuuttia aikaa. -Kiitos.
Sean.
Mitä teet täällä?
Fisk! -Hänen veljensä ilmestyi.
Et olisi saanut tulla. -Oli pakko. Kukaan muu ei tee mitään.
Mickey pitää tätä pikkupulmana.
Hän ei anna tunteilleen valtaa.
Hänellä ei ole tunteita. -Älä ole typerä, Sean.
En ole typerä. Milloin tajuat olevasi pulassa?
Luota Mickeyyn. Meidän molempien on luotettava.
Hän keksii jotain. Kuten aina. -Niinkö?
Entä jos hän ei keksikään?
Pikku perhetapaaminen, Seany? -Anteeksi?
Rikoskomisario Fisk. Sano vain Sid.
Miten Emma voi? Esittääkö hän yhä kovaa?
Sinäkö lavastit siskoni?
Kyllä. Ja saan syytteen pitämään. Minulla on oma verkosto.
He kaikki vannovat ostaneensa huumeita isosiskoltasi.
Anna mennä.
En tiedä, miten se auttaa siskoasi, mutta se voi olla silti hauskaa.
Anna menne. Eikö? Fiksu poika.
En ymmärrä, miksi Mickey ei ollut kiinnostunut diilistäni.
Mistä? -Hän esitti Emman asianajajaa.
Puhuitko Mickeylle?
Tarjosin sopimusta. 50 000, ja Emma vapautuu.
Se ei vaikuttanut isolta summalta. Hän torjui minut.
Sinä valehtelet. -Eikö hän kertonut?
Hankin rahat. -Diili meni jo ohi.
Minulla on toinenkin. -Mikä se on?
Linda Runcorn haetaan kahdelta. Kerro, minne viette hänet.
Vapautan Emman heti kun olet kertonut. Jos et kerro -
varmistan, että hän istuu kymmenen vuotta.
On aika selvittää, onko veri rahaa sakeampaa, Seany.
Kaipaatko seuraa?
Otan samaa kuin hän. -Toki.
Oletko huolissasi Emsistä?
Kyllä hän pärjää.
Olemme selvinneet pahemmastakin. -Niin olette.
Rakastin sinua ja Emsiä. Huolehditte aina toisistanne.
Minulla ei ole ollut sitä. Minulla oli sisko, joka vihasi minua.
Ja äiti, joka oli onnellinen vain humalassa.
Sinulla on nyt tyttäresi. -Niin. Äitikin voi paremmin.
Hassua, miten niin pieni asia voi muuttaa kahden ihmisen elämän.
On vaikeaa huolehtia hänestä.
Varmistan, että hänellä on kaikkea, mitä minulla ei ollut.
Olet varmasti hyvä äiti.
Yritän parhaani.
Sellaisia perheet ovat.
Teet mitä tahansa huolehtiaksesi heistä.
Pitääksesi heidät turvassa. -Totta.
Siinä ei ole mitään vikaa, vai mitä? -Ei ole.
Komisario Fisk? Sean Kennedy.
Kerron, mitä haluat, mutta vapauta Emma ensin.
Et kadu tätä, poika. -Toivottavasti en.
Tiedätkö, mitä tehdä? -Leikin mukana, kunnes tulette.
Aivan.
Iltapäivää. -Hei.
Haluan puhua herra Gayhorsen kanssa. -Täällä ei ole ketään sen nimistä.
Olen Sheldon Greyshot. Kuka sinä olet?
Olen merkinnyt sen Gayhorseksi. Miltä se sinusta näyttää?
Playhouse. -Se on Greyshot.
Se on selvästi virhe. -Emme tee virheitä.
Olemme valtiovarainministeriöstä. Olen Farrow, ja tämä on Whitman.
Tutkitte Marcus Hamburyn kartanoa.
Onko jokin vialla? -Häntä etsitään veronkierrosta.
Kuten tiedätte, tutkijat saavat jäljittää -
perilliset vainajalle, mitä hän sitten tekikään eläessään.
Paitsi tässä tapauksessa kuollut on elossa ja asuu Hovessa.
Hän lavasti kuolemansa välttääkseen kiinnijäämisen.
Tarvitsemme kaikki paperit kuolinpesästä.
Jennifer, hae Hamburyn kansio. Vie nämä herrat tapaamishuoneen.
Kaksi asianajajaa on tulossa. Ilmoita, kun he saapuvat.
Antakaa heidän nimensä vastaanottovirkailijalle.
Tulin Hamburyn kokoukseen. -Aivan, yläkerrassa.
Fisk! -Sean tässä.
Neiti Runcorn. Vien sinut yläkertaan. Olemme toisessa kerroksessa.
Haluan nähdä hänet.
Sinä. Ulos. -Irti minusta.
Missä he ovat? -Fordham Road, toinen kerros.
Teit oikein, Seany. -Mitä sinä teit?
Sen, mitä täytyi. -Kaikki yksiköt Fordham Roadille.
Toinen kerros? -Täällä. Onko kaikki hyvin?
Michael Stone, pidätän sinut epäiltynä perintöpetoksesta.
Viekää hänet.
Maalaatko muotokuvani myöhemmin?
Varmistan, että tämä on totta. -Mikä on totta?
Pidätimme Lontoon suurimman huijarin itse teosta.
Voi ei. Ei hyvältä näytä.
Kertoiko isoäiti, mitä tehdä, kun jäät kiinni?
Hoidetaan tämä pois alta. -Olisit hyväksynyt tarjoukseni.
Sitten minun ei olisi tarvinnut pyytää poikaasi pettämään sinua.
Sean. -Aivan.
Hän kertoi, mistä sinut löytää.
Ei. Miksi hän tekisi niin?
Emman vapauden vuoksi.
Olen sanani mittainen mies.
Jos teet diilin kanssani, pidän siitä kiinni.
Mitä sanot, Michael?
100 000, ja pääset vapaaksi.
Sata? Aiemmin se oli 50.
Kaltaisesi iso kiho maksaa tuplasti enemmän.
Joku tarjosi 20 000 pidätyksestäsi.
Tarvitsen kannustimen, jotta en tee sitä.
Jos annat rahat, tämä kaikki katoaa.
Miten? -Teen niin kuin aina, kun saan maksun jutun kumoamisesta.
Pilaan todisteet, virheitä papereissa.
Kerron, mitä etsiä, niin vapaudut tunnin sisällä.
Sen täytyy olla 100 000 punnan arvoista.
Tuon halusinkin kuulla.
Mitä sinä hymyilet?
Rouva. Tässä on Michael Stone.
Mickey Bricks. Miten voit, Michael?
Toivottavasti olosi on mukava. -Tämä on ollut mielenkiintoista.
Nykyään on vaikea löytää henkilökuntaa.
Mitä täällä tapahtuu? -Michaelilla ja minulla oli diili.
Sinähän tunnet diilit, Sidney?
Pidät tästä varmasti. Se on vivahteikas.
Michaelilla ei ollut varaa kieltäytyä.
Tehtäväni oli siivota tämä osasto keinolla millä hyvänsä.
Aloitan mädästä omenasta nimeltä Fisk.
Selvä. Mitä haluat minusta? -Tee sitä, missä olet paras.
Linda Runcorn.
Hän on hotelli- ja ravintolaoppaan toimitusjohtaja.
Se oli yksinkertainen huijaus.
Albert, selvitä, mitä sellaisesta talosta pitää maksaa.
Huoltolaskuja, lainoja katon korjaamiseen.
Mitä mieltä olette? -Kyllä se onnistuu.
Jean Kirkpatrick, huippuhuijari, suostui auttamaan meitä.
Varasimme hänelle asunnon Chelseasta ja annoimme hänen hahmonsa tiedot.
Mikään ei ole pahempaa kuin kiero kyttä.
Muistakaa, että Fisk tarkkailee meitä -
kellon ympäri, joten sen on näytettävä aidolta.
Vanha haahka jätti minulle rähjäisen nojatuolin ja kissoja.
Hän jätti korunsa ja omaisuutensa.
Niiden arvo on noin 4,7 miljoonaa puntaa.
Tiesimme, että tarkkailette meitä. -Ei.
Et voinut tietää, että seurasimme teitä. -Me tiesimme.
Tiesimme, että jahtaisit meitä, kun otit meiltä 5 000 puntaa.
Teiltä?
Viisi tonnia on käsiraha. Saat 15 000, kun se on tehty.
Mies, joka maksoi sinulle baarissa. Domino Derek.
Albertin vanha pokerikaveri.
Kaikki tämä. Miksi?
Olen hyvä poliisi. -Anteeksi?
En aina toimi sääntöjen mukaan. Olen vanhanaikainen.
Olen pidättänyt monta roistoa. -Ne, jotka eivät maksaneet.
Kutsut minua mädäksi omenaksi ja teet diilejä huijarien kanssa.
Se tekee sinusta rikkurin.
Kaltaisesi kytät ovat mennyttä.
Yritän tehdä rehellistä poliisityötä kädet sidottuina. -Rehellistä?
Lavastat huumeita ihmisille. Otat lahjuksia vapauttaaksesi heidät.
Uhkasit Kat Farmeria, jos hän ei vakoilisi sinulle.
Siksi ei kannata olla ennalta arvattava.
Luimme sinua kuin avointa kirjaa.
Niin. -Wainwright tässä.
Minulla on sinulle jotain. -Kiitos.
Se, että käytit Katia, helpotti elämäämme.
Niinkö? Mukavaa, että voin auttaa.
Emma. -Hän on katastrofi.
Mutta häneen voi luottaa. -Annoimme sinulle haluamamme tiedot.
Onko tämä sukuvaakuna? -Toppingit.
Sen on oltava samanlainen. -Huomiseen mennessäkö?
Onnistuuko se? -Se ei ole helppoa.
Kiven on oltava oikeanlainen. -Sean ja Emma Kennedy.
Nämä kaksi ovat Stonen heikko kohta.
Heidän avullaan pääsemme sisäpiiriin. Niin saamme hänet.
Tiesimme Seanin ja Emman olevan kohteena.
Sean Kennedy tässä.
Kerron kaiken, mutta vapauta Emma ensin.
Et kadu tätä, poika. -Parempi olisi.
Sanoimme, että koru on arvokas, koska et voi vastustaa kiusausta.
Se rannekoru, jonka sait. -Mitä siitä?
Meidän on otettava se mukaamme.
Varastit rannekorun ja luulit sitä arvokkaaksi.
Käytit omia rahojasi saadaksesi meidät ansaan.
Tiedätkö, mitä tehdä?
Leikin mukana, kunnes tulet paikalle. -Aivan.
Hän toi rahat.
Ash teki identtisen paketin väärennetyllä rahalla ja nauhurilla.
Meidän piti vain vaihtaa kirjekuoret ja odottaa, että pidätät minut.
Mitä sanot, Michael? 100 000, ja pääset vapaaksi.
Sata? Aiemmin se oli 50.
Kaltaisesi iso kiho maksaa enemmän. Joku tarjosi 20 000 pidätyksestäsi.
Tarvitsen kannustimen, jotta en tee sitä.
Jos annat rahat, tämä kaikki katoaa. -Miten?
Teen niin kuin aina, kun saan maksun jutun kumoamisesta.
Pilaan todisteet, virheitä papereissa.
Kerron, mitä etsiä. Vapaudut tunnin sisällä.
Sen täytyy olla 100 000 punnan arvoista.
Tein vain työtäni.
Sidney Fisk, pidätän sinut epäiltynä korruptiosta.
Hetkinen. Minä en ole pahis.
Voit olla hiljaa, mutta se voi haitata puolustustasi.
Tein vain työtäni.
Mitä mieltä hän oli Fiskin rahojen pitämisestä?
Se sopii. -Niinkö?
Hän valitti jonkin aikaa, mutta vakuutin hänet.
Miten Kat voi? -Hyvin.
Palataanko normaaliin? Oli outoa työskennellä poliisille.
Tapaan mieluummin kujeilijoita, uhkapelureita ja huijareita.
Heidän kanssa tietää, missä mennään. -Totta puhut.
Suomennos: Sami Marjamäki Iyuno-SDI Group